Jonas Dovydėnas

Jonas Dovydėnas (1939 m. vasario 12 d. Kaune – 2025 m. rugsėjo 23 d. Panevėžyje)Arvydas Karaška, MELC. Jonas Dovydėnas. Visuotinė lietuvių enciklopedija. 2018-04-26. Nuoroda tikrinta 2025-09-24.Mirė per avariją sužalotas JAV gyvenęs fotomenininkas Jonas Dovydėnas. LRT. 2025-09-24. Nuoroda tikrinta 2025-09-24. – Lietuvos fotografas.

 Biografija 
Jonas Dovydėnas gimė rašytojo Liudo Dovydėno šeimoje. 1944 m. kartu su tėvais pasitraukė į Vokietiją, o 1949 m. emigravo į Jungtines Amerikos Valstijas. 1959–1961 m. tarnavo JAV karinėse oro pajėgose, kur pradėjo domėtis fotografija.

1965 m. baigė anglų kalbos ir literatūros studijas Brauno universitete. Tuo pat metu mokėsi fotografijos Rod Ailando dizaino institute pas Harry Callahaną, vėliau – Ilinojaus technologijos institute pas Aaroną Siskindą. 1967–1968 m. dirbo Čikagos miesto atkūrimo departamente, nuo 1968 m. tapo laisvai samdomu fotografu.Jonas Dovydėnas – LFS nariai. Lietuvos fotomenininkų sąjunga. Nuoroda tikrinta 2025-09-24.

 Kūryba 
Dovydėnas fotografavo architektūrą, peizažus, etnines bendruomenes, jų kasdienybę bei karo vaizdus. Jo darbai pasižymi psichologine įtaiga, menine įžvalga ir techniniu preciziškumu. Nors dirbo įvairiose srityse, daugiausia kūrė nespalvotą fotografiją.

Jis publikavo nuotraukas tokiuose leidiniuose kaip „The Times“, „National Geographic“, „Adventure“, „Soldier of Fortune“, „Playboy“, „Chicago Magazine“ ir kt.

Surengė individualių parodų JAV (Čikagoje 1967, 1972–73, 1978–79, Vašingtone 1980, Lenokse 1990), Lietuvoje (Vilniuje 1982, 1989, 2002, 2007, 2018; Kaune 2004, 2023), taip pat Maskvoje (2003), Bratislavoje ir Poznanėje (abi 2004), Kabule (2007).Arvydas Karaška, MELC. Jonas Dovydėnas. Visuotinė lietuvių enciklopedija. 2018-04-26. Nuoroda tikrinta 2025-09-24.

 Leidiniai 
Dovydėnas yra išleidęs kelis fotoalbumus:

 Faces (1976)
 Chicago Houses (1979)
 Nevada: A Journey (1987)
 Sugrįžimas į paliktą kraštą (2002)

Taip pat sukūrė ciklus „Čikagos etninis gyvenimas“ (1977), „Afganistanas“ (1985–2009).Arvydas Karaška, MELC. Jonas Dovydėnas. Visuotinė lietuvių enciklopedija. 2018-04-26. Nuoroda tikrinta 2025-09-24.

 Kolekcijos 
Dovydėno darbų turi Čikagos meno institutas, Mineapolio meno institutas, JAV Kongreso biblioteka, Lietuvos fotomenininkų sąjunga, taip pat privačios kolekcijos ir bankai JAV.Jonas Dovydėnas – LFS nariai. Lietuvos fotomenininkų sąjunga. Nuoroda tikrinta 2025-09-24.

 Įvertinimas 
1997 m. tapo Lietuvos fotomenininkų sąjungos garbės nariu. 2007 m. įsteigė L. Dovydėno literatūrinės premijos fondą, o 2019 m. įkurta jo vardo stipendija jauniesiems fotografams.Jonas Dovydėnas – LFS nariai. Lietuvos fotomenininkų sąjunga. Nuoroda tikrinta 2025-09-24.

 Galerija 

 Šaltiniai 

Kategorija:Lietuvos fotografai